Boek: Jaco Jacobs gee kreatiewe skryfwenke | Maroela Media
Wil jy fantastiese stories en skreeusnaakse rympies skryf? Is jy gereed om jou verbeelding vrye teuels te gee? Kort jou opstelle 'n bietjie woema? Wel, hier is goeie nuus… Jy is nooit te jonk om te begin skryf nie!
Tussen die lyne van hierdie prettige aktiwiteitsboek help die gewilde topverkoperskrywer Jaco Jacobs kinders speel-speel om hul skryftalent te ontwikkel. So, waarvoor wag jy? Maak jou potlood skerp en laat die pret begin.
Tussen die lyne is 'n nuttige en opvoedkundige hulpbron wat kan help om kinders se taalvermoë en -kennis 'n hupstoot te gee. Dit is geskik vir tuisvermaak of ekstra aktiwiteite in die klaskamer. Die boek bevat bekende karakters soos Zackie Mostert en Professor Fungus om kinders in hul kreatiewe skryfwerkreis te begelei.